open-index/open-wikipedia-markdown huggingface dataset:
เส้าหลิน สองใหญ่

**เส้าหลิน สองใหญ่** หรือ **เส้าหลิน** หรือ **เดอะนิวเส้าหลินเทมเพิล** (; , พินอิน: *Xīn Shàolín Sì*) เป็นภาพยนตร์ฮ่องกงแนวแอ็คชั่นศิลปะการต่อสู้ที่เข้าฉายในปี ค.ศ. 2011 นำแสดงโดย หลิว เต๋อหัว, เซียะ ถิงฟง, ฟ่าน ปิงปิง, เฉินหลง กำกับการแสดงโดย เฉิน มู่เซิ่ง

## เนื้อเรื่อง
ยุคต้นของการปฏิวัติประเทศจีน โฮ่วเจีย เป็นแม่ทัพใหญ่ในการตีเมืองเติงเฟิง โดยมีเชามันซึ่งเปรียบเสมือนน้องชายเป็นผู้ช่วย เมืองเติงเฟิงเป็นที่ตั้งของวัดเส้าหลิน ซึ่งบัดนี้กลายเป็นที่ให้พักพิงของบรรดาผู้อพยพหนีภัยสงคราม โฮ่วเจียและเชามันดูถูกเหยียดหยามวัดเส้าหลินซึ่งเป็นต้นกำเนิดของวิชาวรยุทธ ในคืนที่โฮ๋วเจียจะมั่นหมายลูกสาวตนเองกับลูกชายของนายพลโส่ว พี่ชายร่วมสาบาน เขาถูกเชามันหักหลัง ทำให้ได้รับบาดเจ็บทั้งตัวเอง เอี๋ยนซี ภรรยา และลูกสาว จนต้องเข้าไปขอความช่วยเหลือจากวัดเส้าหลิน แต่ลูกสาวของเขาบาดเจ็บหนักจนเกินจะช่วยไหว ทำให้เสียชีวิต โฮ่วเจียเสียใจมาก จึงสำนึกผิดและขอออกบวช โดยมี หูเต่า หลวงจีนพ่อครัวของวัดเป็นผู้ดูแล ขณะที่เชามันกำลังจะให้ขายสมบัติของชาติให้แก่ชาติตะวันตกเพื่อสร้างทางรถไฟ

## การสร้างและความสำเร็จในการเข้าฉาย
เส้าหลิน สองใหญ่เป็นเวอร์ชันที่พัฒนาต่อจากภาพยนตร์ชุดแรกของเจท ลี ที่มีชื่อว่าเสี้ยวลิ้มยี่  การถ่ายทำเริ่มต้นในเดือนตุลาคม ค.ศ. 2009 โดยมีพิธีฉลองจัดขึ้นภายในวัดเส้าหลิน ได้มีการแพร่กระจายข่าวครั้งแรกของโครงการเมื่อเฉินหลงซึ่งเป็นนักแสดง ได้ประกาศในเว็บไซต์อย่างเป็นทางการของเขาว่าจะมีส่วนร่วมกับโครงการดังกล่าว แต่ไม่สามารถพูดคุยเกี่ยวกับรายละเอียดของเรื่องนี้ได้เนื่องจากข้อจำกัดทางสัญญา

เฉินหลงและลูกทีมของเขาได้เนรมิตวัดเส้าหลินขึ้นมาเองใหม่ในมณฑลเจ้อเจียง ด้วยงบประมาณ 10 ล้านหยวน (หรือประมาณ 1.47 ล้านดอลลาร์สหรัฐ) เพื่อหลีกเลี่ยงความเสียหายที่เกิดขึ้นกับวัดจริง สมาชิกในทีมของเขาต่างโกนหัวจนโล้นสำหรับการถ่ายทำภาพยนตร์ ในขณะที่เฉินหลงสวมหมวก และได้โกนในส่วนรอบ ๆ ที่ยื่นออกมา ส่วนทางด้านหลิว เต๋อหัว ได้รับบาดเจ็บที่มือซ้ายขณะที่เขาถ่ายทำฉากต่อสู้ และนับเป็นภาพยนตร์เรื่องแรกในรอบ 21 ปี ที่หลิว เต๋อหัว และเฉินหลง สองนักแสดงระดับซูเปอร์สตาร์ของเอเชียโคจรมาพบกัน

เส้าหลิน สองใหญ่เป็นภาพยนตร์ฟอร์มใหญ่ที่เข้าฉายต้อนรับเทศกาลตรุษจีน ของปี ค.ศ. 2011 เมื่อเปิดตัวในประเทศจีน ได้รายรับสามวันแรก 105 ล้านหยวน (525 ล้านบาท) ทิ้งห่างภาพยนตร์ที่เป็นอันดับที่สองมากกว่าเท่าตัว และกลายเป็นภาพยนตร์เรื่องแรกในปี ค.ศ. 2011 ที่เปิดตัวเกิน 100 ล้านหยวนภายในสามวันแรก ขณะเดียวกันก็เปิดตัวอันดับหนึ่งในสิงคโปร์ โดยทำรายได้ไปกว่า 950,000 เหรียญ (23 ล้านบาท) และไต้หวันที่ทำรายได้ไปกว่า 6.5 ล้านเหรียญ (7 ล้านบาท) รวมถึงขึ้นอันดับ 1 ในฮ่องกง

## รายชื่อนักแสดง

## อ้างอิง

## แหล่งข้อมูลอื่น
* “เฉินหลง” แท็คทีม “หลิวเต๋อหัว” รุมฝึกคิวบู๊ “เซียะถิงฟง” 
* โคจรมาเจอในรอบ 20 ปี ''เฉินหลง'' VS ''หลิวเต๋อหัว''
* 'เฉินหลง' ปะทะ 'หลิวเต๋อหัว' ใน 'เส้าหลิน'
* เฉินหลงถึงกับหลั่งน้ำตา 
* ตัวอย่างภาพยนตร์
* มิวสิกวิดีโอเพลงประกอบ โดย หลิว เต๋อหัว

หมวดหมู่:เฉินหลง
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ฮ่องกง
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์กังฟู
หมวดหมู่:ภาพยนตร์วูซู
ยาต้านรีโทรไวรัส

**ยาต้านรีโทรไวรัส** () คือยาต้านไวรัสประเภทหนึ่ง ใช้สำหรับรักษาการติดเชื้อรีโทรไวรัส โดยเฉพาะอย่างยิ่งในกลุ่มไวรัสเอชไอวี โดยอาศัยการรักษาร่วมโดยยาสามถึงสีชนิด โดยรู้จักว่าเป็นการักษารีโทรไวรัสที่มีประสิทธิภาพสูง () ในหลายสถาบันสุขภาพทั่วโลกต่างแนะนำให้ใช้การรักษาด้วยยาต้านรีโทรไวรัสสำหรับผู้ป่วยโรคเอดส์ทุกคน ทั้งนี้ผู้ป่วยจำเป็นต้องบริหารยานี้อย่างเคร่งครัด เพื่อลดความรุนแรงจากอาการอันไม่พึงประสงค์ของยาและป้องกันการดื้อยา ลายองค์กรมีความพยายามให้ผู้ป่วยได้มีส่วนร่วมกับแผนการรักษาใทางเลือกต่างๆ และแนะนำให้วิเคราะห์ความเสียงและประโยชน์จาการบริหารยาเพื่อลดปริมาณไวรัสในกระแสเลือด ()

ซิโดวูดีน () เป็นยาต้านรีโทรไวรัสชนิดแรกที่ได้รับการรับรองให้ใช้โดยคณะกรรมการอาหารและยา ของประเทศสหรัฐอเมริกาในปี ค.ศ. 1987 และได้มีการพัฒนายาขนานใหม่เรื่อยมาจนแบ่งได้หลายกลุ่มในปัจจุบัน

## ประวัติ

## ชนิด
* ชนิดยับยั้งการนำเข้า (Entry inhibitors) หรือการรวมกัน (fusion inhibitors) โดยไปรบกวนการจับของเชื้อเอชไอวีวัน (HIV-1) กับ host cell โดยการขัดขวางเป้าหมาย มียาที่สำคัญในกลุ่มนี้คือ มาราไวรอค (Maraviroc) และเอ็นฟูเวอร์ไทด์ (Enfuvirtide)
* แอนตาโกนิสต์ของตัวรับซีซีอาร์ไฟฟ์ (CCR5 receptor antagonists) เป็นยาต้านรีโทรไวรัสตัวแรกที่ไม่ได้มีเป้าหมายที่ไวรัสโดยตรง โดยการจับกับตัวรับซีซีอาร์ไฟฟ์ (CCR5 receptor) บนผิวของทีเซลล์และขัดชวางการจับของไวรัสต่อเซลล์ ซึ่งส่วนใหญ่แล้วเชื้อเอชไอวีจะใช้ตัวรับซีซีอาร์ไฟฟ์ในการยึดเกาะเข้าจับกับทีเซลล์ ดังนั้นหากไวรัสไม่สามารถยึดเกาะได้ก็จะยังผลมาด้วยการไม่สามารถนำเข้าเซลล์ตลอดจนการรีพลิเคชันได้
* การยับยั้งเอนไซมม์นิวคลิโอไซด์รีเวิร์สทรานส์คริปเทส (Nucleoside reverse transcriptase inhibitors: NRTI) และยับยั้งนิวคลิโอไทด์ริเสิร์สทรานส์ตนิปเทส (Neucleotide Reverse transciptase inhibitors: NtRTI) 
 Two additional inhibitors under investigation are bevirimat  and Vivecon.

## สูตรและแนวทางการรักษา

## เภสัชบำบัด

## อาการอันไม่พึงประสงค์

## อ้างอิง

หมวดหมู่:ยาต้านรีโทรไวรัส
จำเริญสุข อ่าวอุดมผล

**จำเริญสุข อ่าวอุดมผล** () เกิดวันที่ 24 กันยายน ค.ศ. 1978 เป็นนักกรีฑาชาวลาวที่มีความถนัดในการแข่งวิ่ง 100 เมตร เขามีส่วนสูง 5 ฟุต 6 นิ้ว และมีน้ำหนักประมาณ 143 ปอนด์ และได้เข้าร่วมในการแข่งขันโอลิมปิกฤดูร้อน 2004 เขาได้รับการจัดอันดับในลำดับที่เจ็ดของรายการ 100 เมตรด้วยเวลา 11.30 วินาที จึงทำให้พลาดการคัดเลือกเข้าสู่รอบสองต่อไป ซึ่งจำเริญสุขเป็นผู้ถือธงในวันเปิดพิธี ณ วันที่ 13 สิงหาคมของปีนั้น

## ดูเพิ่ม
* โอลิมปิกฤดูร้อน 2004

## อ้างอิง

* Ao Udomphanh Chaleunsouk
* Olympics at Sports-Reference.com 

หมวดหมู่:นักวิ่งระยะสั้นชาวลาว
หมวดหมู่:นักกีฬาโอลิมปิกทีมชาติลาว
หมวดหมู่:ผู้เข้าแข่งขันโอลิมปิกฤดูร้อน 2004
ปฏิบัติการโบรเคนทรัสต์

**ปฏิบัติการโบรเคนทรัสต์** () เป็นการกวาดล้างการฉ้อโกงหลักทรัพย์ครั้งใหญ่ที่สุดโดยรัฐบาลกลางสหรัฐอเมริกา ดำเนินการระหว่างวันที่ 16 สิงหาคม และ 1 ธันวาคม พ.ศ. 2553 จุดประสงค์ของปฏิบัติการได้ระบุไว้ว่า เพื่อ "ทำลายและเปิดโปง" การฉ้อโกงด้านการลงทุนในสหรัฐและเพื่อให้ความรู้แก่สาธารณะ มีการประกาศว่าปฏิบัติการดังกล่าวเกี่ยวข้องกับคดีอาญา 343 คดี ซึ่งมีมูลค่าความเสียหายรวมคิดเป็นกว่า 8.3 พันล้านดอลลาร์สหรัฐ และคดีแพ่ง 189 คดี ซึ่งมีมูลค่าความเสียหายกว่า 2.1 พันล้านดอลลาร์สหรัฐ มีเหยื่อมากกว่า 120,000 คน ได้รับผลกระทบ

## คณะทำงานเฉพาะกิจ
คณะทำงานระหว่างหน่วยงานได้รับการจัดตั้งขึ้นโดยประธานาธิบดีบารัก โอบามา ในเดือนพฤศจิกายน พ.ศ. 2552 และเกี่ยวข้องกับหน่วยงานของรัฐหลายหน่วยงาน ระหว่างการแถลงข่าวเมื่อวันที่ 6 ธันวาคม พ.ศ. 2553 ซึ่งมีหลายหน่วยงานเกี่ยวข้องด้วย อาทิ อัยการสูงสุด อีริก โฮลเดอร์ เป็นตัวแทนของกระทรวงยุติธรรมสหรัฐ ผู้ช่วยผู้อำนวยการบริหารสำนักงานสอบสวนกลางแห่งสหรัฐอเมริกา (เอฟบีไอ) ชอว์น เฮนรี ผู้อำนวยการฝ่ายบังคับคณะกรรมการกำกับหลักทรัพย์และตลาดหลักทรัพย์ (เอสอีซี) สหรัฐ โรเบิร์ต คูซามิ หัวหน้าผู้ตรวจการไปรษณีย์หน่วยพินิจไปรษณียภัณฑ์แห่งสหรัฐอเมริกา (USPIS) กาย คอทเทรลล์ รองหัวหน้าการสืบสวนคดีอาญา กรมสรรพากร (IRS-CI) ริก เรเวน และรักษาการผู้อำนวยการฝ้ายบังคับคณะกรรมการกำกับดูแลตลาดอนุพันธ์สหรัฐ (CFTC) วินซ์ แมกโกนาเกิล หน่วยงานอื่นที่เข้าร่วมด้วยได้แก่ หน่วยตำรวจลับสหรัฐ และสมาคมอัยการสูงสุดแห่งชาติ

## ขอบเขตการสืบสวน
วันที่ 6 ธันวาคม พ.ศ. 2553 คณะทำงานเฉพาะกิจได้แถลงต่อสาธารณะว่าคณะทำงานได้ตรวจสอบการฉ้อโกงที่มีเป้าหมายไปยังนักลงทุนรายบุคคล ไม่ใช่ประเด็นการฉ้อโกงบริษัทที่ซับซ้อน ในแต่ละคดี นักลงทุนรายบุคคลมักจะให้เงินกับบุคคลอื่น ๆ ที่นำเสนอ "โอกาสทางการลงทุน" โดยสัญญาว่าจะให้ผลตอบแทนที่สูงกว่า การลงทุนเหล่านี้เป็นสิ่งโกหกหรือแตกต่างไปจากที่อ้างไว้ และมักจะเกี่ยวข้องกับพอนซีสคีม ผู้ฉ้อโกงดังกล่าวยังรวมไปถึงการฉ้อโกงในโภคภัณฑ์ อสังหาริมทรัพย์ เงินตราระหว่างประเทศ โอกาสทางธุรกิจ และการสร้างราคาหลักทรัพย์ คูซามิอธิบายว่า "การฉ้อโกงโดยบริษัทที่เป็นที่รู้จักกันดีหรือผู้บริหารที่เป็นที่รู้จักของประชาชนจะมีพาดหัวข่าวตัวใหญ่ ในขณะที่ผู้ฉ้อโกงรายอื่น ๆ กลับสร้างความเสียหายในระดับที่เท่ากันแก่ครอบครัวที่ทำมาหากินและผู้เกษียณ" และเน้นเป็นพิเศษว่าการบังคับใช้กฎหมายจะ "ติดตามการฉ้อโกงในทุกรูปแบบ" 

จนถึงวันที่ 6 ธันวาคม จำเลย 87 คนได้รับโทษจำคุกซึ่งในบางคดีมีโทษจำคุกสูงถึง 20 ปี

ตามข้อมูลของเดอะนิวยอร์กไทมส์ ปฏิบัติการโบรเคนทรัสต์รวมไปถึงคดีที่มีการสืบสวนแล้วระหว่างการดำรงตำแหน่งของประธานาธิบดีบุช และก่อนหน้าการก่อตั้งคณะทำงานเฉพาะกิจดังกล่าว และมีหลายคดีที่กำลังอยู่ในระหว่างขั้นตอนก่อนหน้าการกวาดล้างจะเริ่มขึ้น นอกจากนี้ การผสมคดีอาญาและคดีแพ่งยังอาจนำไปสู่การทับซ้อนและการนับจำนวนจำเลย เหยื่อ และความเสียหายเกินไปได้

## อ้างอิง

หมวดหมู่:อาชญากรรมในสหรัฐ
ปีเตอร์ โลเปซ

**ปีเตอร์ โลเปซ ซานโตส** () เกิดวันที่ 23 กันยายน ค.ศ. 1981 เป็นนักเทควันโดชาวเปรู เขาได้รับการยอมรับว่าเป็นนักกีฬารุ่นเฟเธอร์เวทที่เก่งมากสำหรับทีมนักเทควันโดชาวเปรูรุ่นปัจจุบัน

## ชีวประวัติ
โลเปซเกิดที่แคลิฟอร์เนีย ในสหรัฐอเมริกา แต่เมื่อเขามีอายุได้ห้าปี ครอบครัวของเขาได้กลับไปอยู่ในเซอร์ควีโย (ลิมา, เปรู) ได้ไม่กี่ปี

ที่เปรูนี้เอง ที่ทำให้โลเปซได้เริ่มเรียนเทควันโดครั้งแรกกับพ่อของเขา ผู้ซึ่งกลายมาเป็นโค้ชของเขาในระหว่างช่วงเริ่มต้นอาชีพนักกีฬาของเขา

ในที่สุด ครอบครัวของโลเปซก็ได้เดินทางหวนกลับไปยังสหรัฐอเมริกา ที่ซึ่งเขาเริ่มประสบความสำเร็จเป็นอย่างมากจากการแข่งขัน โดยได้ชนะรายการยูธเวิลด์แชมเปี้ยน 1998, แชมป์ในรุ่นอายุมากกว่าในค.ศ. 2001, เหรียญทองแดงในเวิลด์คัพ 2002, เหรียญเงินในแพนอเมริกันเกมส์ และเหรียญทองแดงในเวิลด์แชมเปี้ยนชิป 2003 กับรายการอื่นอีกหลายรายการ

ในค.ศ. 2004 สภาเทควันโดเปรูได้เชิญโลเปซให้เป็นผู้นำของหลักสูตรฝึกอบรม มันเป็นช่วงเวลาที่ทำให้เขาได้ตัดสินใจที่จะเป็นตัวแทนของเปรู แม้ว่าตอนนั้น ทางสโมสรอีไลท์ เท็กซัส ยังคงสนับสนุนเขาอยู่ก็ตาม ซึ่งเขาเคยกล่าวไว้ครั้งหนึ่งว่า "มันเปรียบเสมือนเป็นครอบครัวของเขา"

ตามที่คณะกรรมการโอลิมปิกเปรู ของ 15 นักกีฬาที่เข้าร่วมในโอลิมปิกฤดูร้อน 2008 โลเปซเป็นหนึ่งในผู้ที่ได้รับโอกาสครั้งใหญ่ของการได้เหรียญในประเภทเฟเธอร์ (ไม่เกิน 68 กิโลกรัม)

## อ้างอิง

* sports-reference 

หมวดหมู่:นักเทควันโดชาวเปรู
หมวดหมู่:นักเทควันโดในโอลิมปิกฤดูร้อน 2008
หมวดหมู่:นักเทควันโดในโอลิมปิกฤดูร้อน 2012
ทรีจี (วงดนตรี)

**ทรี-จี** (อังกฤษ: 3G) เป็นเกิร์ลกรุปในสังกัดเมกเกอร์เฮด ในเครือจีเอ็มเอ็มแกรมมี่ ประกอบด้วยสมาชิกคือ (มด) - กัลย์กมล จิรชัยศักดิ์เดชา, (มุก) - จุฑามาศ วชรเขื่อนขันธ์, (มะเหมี่ยว) - อิสรีย์ นำพาเจริญ

มีผลงานอัลบั้มเดี่ยวเพียงหนึ่งชุดชื่อว่า **3G** ออกวางจำหน่ายเมื่อวันที่ 31 มกราคม พ.ศ. 2545 โดยมด-กัลยา เป็นหัวหน้าวง มีผลงานเพลงฮิตติดชาร์ตในช่วงปี 2545 คือเพลง "ห่วง" และเพลง "อู้ว์ว" เรียกได้ว่ากระตอบรับดีมาก ๆ ในช่วงนั้น 

จากนั้นก็มีอัลบั้มพิเศษ ที่ทั้งสามได้ออกร่วมกันคืออัลบั้ม "Cheer2 Friendship"

## สมาชิก

## อัลบั้ม
### สตูดิโออัลบั้ม
#### อัลบั้ม '''3G''' (31 มกราคม 2545)
# อู้ว์ว
# อยากฟังชัดๆ
# คุณหนู
# ห่วง
# ไม่ได้รักเธอ
# รู้แล้วเหยียบไว้
# แค่กุมมือ
# น้ำเน่า
# Ah-Ha
# รักกันดีไหม

### อัลบั้มพิเศษ
#### อัลบั้ม '''Cheer 2 Friendship''' (19 พฤศจิกายน 2545)
# เพลง Cheer On
# เพลง ดอกไม้ ดวงดาว และอ้อมแขน
# เพลง มือจับมือ
# เพลง เล่นไม่เก่ง
# เพลง Mickey
# เพลง มาฝันกัน
# เพลง อย่าบอกว่าไม่รู้
# เพลง Boom (Remix)
# เพลง เกมน้ำใจ

### อัลบั้มอื่นๆ
* อัลบั้ม Cover Girl (มด-มุก-มะเหมี่ยว)
* อัลบั้ม Rocky Road (เฉพาะ มด)
* อัลบั้ม Cover Girl 2 (เฉพาะ มด)

## ปัจจุบัน
* มด มีผลงานละคร และซิงเกิ้ลเดี่ยว รวมทั้งเปิดร้านอาหาร
* มะเหมี่ยว ออกอัลบั้มกับวง 2 is better than 1 กับค่าย Classy Records 
* มุก แต่งงานและมีบุตรแล้ว

## อ้างอิง

หมวดหมู่:กลุ่มดนตรีป็อปสัญชาติไทย
หมวดหมู่:เกิร์ลกรุปไทย
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดจีเอ็มเอ็ม มิวสิค
หนังสือโยนาห์

[thumb|right|230px|ภาพ โยนาห์ผู้เผยพระวจนะ เขียนโดย[มีเกลันเจโลบนเพดานซิสตินชาเปล]]
[thumb|230px|รูปเคารพของโยนาห์ผู้เผยพระวจนะ ใน[ศาสนจักรออร์โธดอกซ์รัสเซีย คริสต์ศตวรรษที่ 18]]
**หนังสือโยนาห์** (;  *Sefer Yonah*; ; ) เป็นชื่อคัมภีร์ฮีบรู (คัมภีร์ทานัค/พันธสัญญาเดิม) ของประกาศกของอาณาจักรเหนือของอิสราเอลราวแปดร้อยปีก่อนคริสต์ศักราช โยนาห์เป็นบุคคลหลักในหนังสือนี้ เป็นที่รู้จักจากการถูกกลืนลงไปในท้องปลา เรื่องเดียวกันนี้ปรากฏในอัลกุรอานด้วย

## เรื่องราว
โยนาห์เป็นบุตรชายของอมิททัยที่ปรากฏในหนังสือพงศ์กษัตริย์ ฉบับที่ 2 เป็นประกาศกผู้มาจากกัธเฮเฟอร์ โยนาห์มีบทบาทในช่วงรัชสมัยของเยโรโบอัมที่ 2 (ราว 786-746 ปีก่อนคริสต์ศักราช) เมื่อประกาศทำนายว่าเยโรโบอัมจะได้ดินแดนบางส่วนคืน

นอกจากนั้นแล้ว โยนาห์ยังเป็นบุคคลหลักในหนังสือนี้ โยนาห์ได้รับคำสั่งจากพระเจ้าว่า“จงลุกขึ้นไปยังนิเนเวห์นครใหญ่ และร้องกล่าวโทษชาวเมืองนั้น เหตุความชั่วของเขาทั้งหลายได้ขึ้นมาเบื้องหน้าเราแล้ว”แต่แทนที่จะทำตามคำสั่ง โยนาห์วิธีที่จะหนีจาก “การปกป้องของพระเจ้า” โดยการเดินทางไปจาฟฟาและเดินเรือต่อไปยังทาร์ชิส ขนะที่เดินทางไปก็เกิดพายุ เมื่อลูกเรือเห็นว่าเป็นไม่ใช่เป็นพายุธรรมดาก็โทษโยนาห์ว่าเป็นตัวก่อเหตุ โยนาห์ก็ยอมรับผิดและกล่าวว่าถ้าโยนตนออกไปจากเรือได้พายุก็จะหยุด ลูกเรือพยายามนำเรือเข้าฝั่งเท่าใดก็ไม่สำเร็จในที่สุดก็จำต้องโยนโยนาห์ลงจากเรือ พายุก็หยุดลงแล้วปลาก็กลืนโยนาห์เข้าไป หลังจากที่นอนอยู่ในท้องปลาที่พระเจ้าสร้างขึ้นอยู่สามวันสามคืนแล้วโยนาห์ก็ได้รับการปล่อยตัว ในบทที่สองขณะที่อยู่ในท้องปลาโยนาห์ก็สวดมนต์รู้สำนึกในสิ่งที่ตนกระทำและขอบคุณพระเจ้า พระเจ้าจึงส่งบัญชาให้ปลาขย้อนโยนาห์ออกจากท้อง

จากนั้นพระเจ้าก็ทรงสั่งให้โยนาห์เดินทางไปยังนีนะเวห์เพื่อไปบอกคำพยากรณ์แก่ชาวเมือง ครั้งนี้โยนาห์ปฏิบัติตามพระประสงค์ และเดินเข้าไปในเมืองขณะเดียวกับที่ประกาศว่า “นิเนเวห์จะเสียเมืองในสี่สิบวัน” ชาวเมืองนิเนเวห์เชื่อคำพยากรณ์และเริ่มทำการประกาศอดอาหาร พระมหากษัตริย์แห่งนิเนเวห์ทรงเปลี่ยนฉลองพระองค์เป็นผ้ากระสอบและนั่งบนขี้เถ้า ทรงออกพระราชประกาศให้ประชาชนอดอาหาร, สวดมนต์ และ สำนึกบาป พระเจ้าทรงรับฟังและทรงปล่อยให้นิเนเวห์รอดตัวไปจากการเสียเมือง

## อ้างอิง

## แหล่งข้อมูลอื่น
* The Book of Jonah (Hebrew and English) 
* The Book of Jonah (NIV)
* Jewish Encyclopedia: Jonah
* Catholic Encyclopedia: Jonah
* Prophet Jonah Orthodox icon and 


หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 5 ก่อนคริสตกาล
หมวดหมู่:หนังสือในศตวรรษที่ 4 ก่อนคริสตกาล
05
หมวดหมู่:โยนาห์
อาร์มานด์ แวน เฮลเดน

**อาร์มานด์ แวน เฮลเดน** () เกิดเมื่อวันที่ 16 กุมภาพันธ์ ค.ศ. 1970 ที่บอสตัน รัฐแมสซาชูเซตส์ เป็นโปรดิวเซอร์เพลง ดีเจ รีมิกเซอร์ ชาวอเมริกัน ประสบความสำเร็จอย่างมากกับรีมิกซ์เพลงของโทรี เอมอส ในปี ค.ศ. 1996 ที่ชื่อเพลง "Professional Widow" (ออกภายใต้สังกัดอีสต์เวสต์เรเคิดส์) โดยเพลงติดอันดับ 1 บนยูเคซิงเกิ้ลส์ชาร์ต ในเดือนมกราคม ค.ศ. 1997 และเพลงของเขาเองที่ชื่อ "U Don't Know Me" ก็ขึ้นอันดับ 1 ในสหราชอาณาจักร ในเดือนกุมภาพันธ์ ค.ศ. 1999 รวมถึงเพลง "Bonkers" ที่ร่วมงานกับดิซซี แรสคอล ก็ขึ้นอันดับ 1 ในสหราชอาณาจักรบนยูเคซิงเกิ้ลส์ชาร์ตในปี ค.ศ. 2009

## อ้างอิง

หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายอินโดนีเซีย
หมวดหมู่:โปรดิวเซอร์เพลงชาวอเมริกัน
หมวดหมู่:คลับดีเจ
เซนต์หลุยส์ (แก้ความกำกวม)

**เซนต์หลุยส์** หรือ **นักบุญหลุยส์** อาจหมายถึง:

* นักบุญหลุยส์ (พระเจ้าหลุยส์ที่ 9 แห่งฝรั่งเศส)
* นักบุญหลุยส์แห่งตูลูส
* นักบุญหลุยส์ กรีญอง เดอ มงฟอร์ต

## สถานที่
* เซนต์หลุยส์ เมืองในสหรัฐอเมริกา
* โบสถ์เซนต์หลุยส์ โบสถ์คาทอลิกในเขตสาทร กรุงเทพมหานคร
* โรงพยาบาลเซนต์หลุยส์ โรงพยาบาลเอกชนในกรุงเทพมหานคร
* โรงเรียนเซนต์หลุยส์ศึกษา โรงเรียนเอกชนในกรุงเทพมหานคร
* วิทยาลัยเซนต์หลุยส์ วิทยาลัยเอกชนในกรุงเทพมหานคร
* โรงเรียนเซนต์หลุยส์ ฉะเชิงเทรา โรงเรียนเอกชนในจังหวัดฉะเชิงเทาา
* ซอยเซนต์หลุยส์ ซอยย่อยที่แตกจากถนนสาทรใต้ ได้แก่
** ซอยเซนต์หลุยส์ 1 หรือ ซอยสาทร 11
** ซอยเซนต์หลุยส์ 2 หรือ ซอยสาทร 13
** ซอยเซนต์หลุยส์ 3 หรือ ซอยสาทร 15
* สถานีเซนต์หลุยส์ ในโครงการรถไฟฟ้าบีทีเอส สายสีลม

หมวดหมู่:หน้าแก้ความกำกวมชื่อสถานที่
ห
ห
เขื่อนสิรินธร

**เขื่อนสิรินธร** เป็นเขื่อนดินเอนกประสงค์ที่ใช้ในการผลิตไฟฟ้า ตั้งอยู่ในอำเภอสิรินธร (เดิมอยู่ในเขตอำเภอพิบูลมังสาหาร) จังหวัดอุบลราชธานี

## ประวัติ
เขื่อนสิรินธรเริ่มก่อสร้างในเดือนมิถุนายน พ.ศ. 2511 และมีการวางศิลาฤกษ์เมื่อวันที่ 2 กุมภาพันธ์ พ.ศ. 2512 พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรได้ทรงพระกรุณาโปรดเกล้าฯ พระราชทานพระบรมราชานุญาตให้เชิญพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขนานนามว่า **เขื่อนสิรินธร** โดยตัวเขื่อนและระบบส่งไฟฟ้าระยะแรก สร้างเสร็จในปี พ.ศ. 2514

ในวันที่ 27 พฤศจิกายน พ.ศ. 2514พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรได้เสด็จพระราชดำเนินทรงเปิดเขื่อนสิรินธร จากนั้นเมื่อวันที่ 7 พฤศจิกายน พ.ศ. 2515 สำนักงานคณะกรรมการนโยบายพลังงานแห่งชาติ ได้ส่งมอบเขื่อนสิรินธรให้อยู่ในความรับผิดชอบของการไฟฟ้าฝ่ายผลิตแห่งประเทศไทย (กฟผ.) ดังเช่นปัจจุบัน

ชาวบ้านประมาณ 2,000 กว่าครัวเรือนต้องย้ายที่ขึ้นที่สูงเพื่อทำอ่างเก็บน้ำ ชาวบ้านหลายคนบอกว่าไม่ได้รับค่าตอบแทนที่เพียงพอต่อการสูญเสียที่อยู่อาศัยและได้ค่าตอบแทนแค่ 20% ของที่ดิน มากไปกว่านั้น พวกเขาอ้างว่าที่ดินใหม่มีคุณภาพแย่และมีพืชผลเจริญเติบโตไม่มาก และคลองชลประทานที่เสนอให้สร้างกลับไม่ได้สร้างเลย ยังมีในเรื่องของการมิได้มีการจ่ายค่าชดเชยใดๆจากภาครัฐ ปัญหานี้ยังคงมีอยู่ในปัจจุบันที่มีชาวบ้านตกหล่นจากการช่วยเหลือเยี่ยวยา

## ลักษณะเขื่อนและโรงไฟฟ้า
เขื่อนสิรินธร เป็นเขื่อนหินถมแกนดินเหนียว สร้างปิดกั้นลำโดมน้อยอันเป็นสาขาของแม่น้ำมูล ที่บริเวณแก่งแซน้อย ตำบลช่องเม็ก อำเภอพิบูลมังสาหาร จังหวัดอุบลราชธานี ตัวเขื่อนมีความสูง 42 เมตร ยาว 940 เมตร สันเขื่อนกว้าง 7.5 เมตร อ่างเก็บน้ำ มีพื้นที่ประมาณ 288 ตารางกิโลเมตรสามารถกักเก็บน้ำได้ 1,966.5 ล้านลูกบาศก์เมตร ที่ระดับกักเก็บน้ำสูงสุด 142.2 เมตร (จากระดับน้ำทะเลปานกลาง) โรงไฟฟ้าพลังน้ำเขื่อนสิรินธร ติดตั้งเครื่องกำเนิดไฟฟ้าไว้ 3 เครื่อง ขนาดกำลังผลิตเครื่องละ 12,000 กิโลวัตต์ รวมกำลังผลิตทั้งสิ้น 36,000 กิโลวัตต์ ซึ่งผลิดไฟฟ้าปีละ 90,000 เมกะวัตต์-ชั่วโมง

เขื่อนสิรินธร มีการติดตั้งโซลาร์เซลล์ลอยน้ำไฮบริดที่ใหญ่ที่สุดในโลกบนพื้นที่ผิวน้ำในเขื่อน ซึ่งเลือกใช้วัสดุที่เป็นมิตรกับสิ่งแวดล้อม โดยมีกำลังผลิตติดตั้ง 45 เมกะวัตต์ และได้เริ่มจ่ายไฟฟ้าเข้าระบบเชิงพาณิชย์เมื่อวันที่ 31 ตุลาคม 2564 ซึ่งการไฟฟ้าฝ่ายผลิตฯ จะมีการติดตั้งเพิ่มให้ครบ 16 โครงการทั่วประเทศ

## การใช้ประโยชน์
นอกประโยชน์ในการผลิตกำลังไฟฟ้าแล้ว เขื่อนสิรินธรยังเป็นแหล่งประมง และแหล่งท่องเที่ยวที่สำคัญของจังหวัดอุบลราชธานี โดยบริเวณเขื่อนได้มีการจัดสร้าง **สวนสิรินธร** เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อปี พ.ศ. 2533 โดยมีพิธีเปิดสวนอย่างเป็นทางการเมื่อวันที่ 6 กุมภาพันธ์ พ.ศ. 2534 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธาน และมีสนามกอลฟ์อยู่ทางเหนือของทะเลสาบ

## ดูเพิ่ม

* แม่น้ำโขง
* คณะกรรมาธิการแม่น้ำโขง
* แม่น้ำมูล
* แม่น้ำลำโดมน้อย
* เขื่อนปากมูล

## อ้างอิง

สิรินธร
สิรินธร
หมวดหมู่:สถานที่ที่ตั้งชื่อตามพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
หมวดหมู่:สิ่งก่อสร้างในอำเภอสิรินธร
ฮันเตอร์ คอลเลจ

**ฮันเตอร์ คอลเลจ** () เป็นหนึ่งในวิทยาลัยที่มีชือเสียงติดอันดับของ โครงการวิทยาลัยสำหรับมหานครนิวยอร์ก ฮันเตอร์ คอลเลจ ยังมีชื่อเสียงในเรื่องการเรียน การสอนทางด้านสังคมศาสตร์ แต่ก็ยังมีโปรแกรมอื่น ๆ อีกมากมายกว่า 100 โปรแกรม พร้อมรองรับนักเรียน นักศึกษาที่สนใจจะศึกษาต่อ ทางวิทยาลัยมีคณะอาจารย์ผู้เชี่ยวชาญการสอนในด้านนี้โดยตรง ตัววิทยาลัยตั้งอยู่ติดกับสวนสาธารณะ เซ็นทรัล ปาร์ค อีกทั้งยังใกล้กับห้างสรรพสินค้า Bloomingdale’s ที่โด่งดังติดอันดับโลกอีกด้วย

ฮันเตอร์ คอลเลจ ก่อตั้งขึ้นเป็นสถานศึกษาตั้งแต่ปีค.ศ. 1870 โดยนายทอมมัส ฮันเตอร์ ฮันเตอร์ คอลเลจเป็นวิทยาลัยหนึ่งของกลุ่มมหาวิทยาลัยประจำนครนิวยอร์ก ตัวโรงเรียนตั้งอยู่ที่ แมนฮัตตันฝั่งตะวันออกเฉียงเหนือ. ฮันเตอร์ คอลเลจ เป็นศูนย์การศึกษารวมโดยประสานการเรียนระหว่างศิลปะทั่วไปและวิทยาศาสตร์ ที่นำเสนอวิชาสาขาสำหรับนักศึกษาปริญญาตรี ปริญญาโท และปริญญาเอก มากกว่า 100 สาขา โดยย่อยแล้ว เราสามารถมอง ฮันเตอร์ คอลเลจ เป็นโรงเรียนแม่ของโรงเรียนย่อยดังนี้

(1) การศึกษาสำหรับศิลปะและวิทยาศาสตร์ 

(2) โรงเรียนสำหรับการศึกษาด้านความรู้ทั่วไป

(3) โรงเรียนเพื่อการศึกษาด้านวิทยาศาสตร์

(5) การศึกษาด้านวิชาพยาบาล

(6) การศึกษาด้านงานช่วยเหลือสังคมทั่วไป

ฮันเตอร์ คอลเลจ ก่อตั้งขึ้นด้วยจุดประสงค์ที่จะทำการฝึกสอนวิชาชีพทั่วไป โดยตัวผู้ก่อตั้งโรงเรียนก็เป็นชาวไอริช ชื่อ นายทอมมัส ฮันเตอร์ และโดยเริ่มแรกแล้ว จุดประสงค์ก็ตั้งใจจะตั้งเป็นเพียงโรงเรียนชั้นมัธยมปลาย และนายทอมมัสเองก็เป็นคุณครูใหญ่ประจำโรงเรียนอยู่ถึง 37 ปีทีเดียว โดยแรกนั้นนายทอมมัสตั้งใจให้เป็นโรงเรียนสำหรับผู้หญิงล้วน ไม่จำกัดเชื้อชาติ และศาสนาของผู้เข้าเรียน และตั้งใจที่จะทำการสอนเกี่ยวกับการเป็นครูโดยตรง ในช่วงระยะเวลานั้น ฮันเตอร์ คอลเลจ ถือเป็นโรงเรียนที่ได้รับการยอมรับให้เป็นที่หนึ่งสำหรับโรงเรียนสอนการเป็นครู
ในปีค.ศ. 1887 โรงเรียนอนุบาลก็ก่อตั้งขึ้นเป็นส่วนหนึ่งของ ฮันเตอร์ คอลเลจ และในปัจจุบันการศึกษาชั้นประถม และชั้นมัธยมก็ยังเป็นส่วนหนึ่ง ของ ฮันเตอร์ คอลเลจ เพียงแต่ตั้งอยู่อีกเขตหนึ่งของแมนฮัตตัน
ในปี 1888 ฮันเตอร์ คอลเลจ ได้แบ่งการเรียนการสอนออกเป็น 2 ส่วนอย่างชัดเจน 

(1) สำหรับผู้ที่สนใจและตั้งใจจะเป็นครู 

(2) สำหรับผู้ให้ความสนใจด้านอื่น ๆ แต่ภายในปี 1902 ความต้องการของนักเรียนนักศึกษาก็มีมากขึ้น ฮันเตอร์ คอลเลจ จึงกลายมาเป็นสถานการศึกษาที่เน้นการสอนในเรื่องต่าง ๆ ทั่วไปมาจนกระทั่งทุกวันนี้

การจัดอันดับต่าง ๆ 

(2) โดย The Princeton Review, Year 2010

(2) โดย U.S.A. Today, Year 2010

(8) โดย U.S. News & World Report, Year 2011

(3) โดย The Chronicle of Higher Education, Year 2011

(6) โดย The National Science Foundation, Year 1999-2003 

## แหล่งข้อมูลอื่น

* https://web.archive.org/web/20220904212030/https://hunter.cuny.edu/
* เรียนต่ออเมริกา  ฮันเตอร์ คอลเลจ นิวยอร์ก 

## อ้างอิง
* Ranking Hunter 
* About Hunter the art 
* About Hunter 
* Hunter College  

ฮันเตอร์ คอลเลจ
เคียรัน คลาร์ก

**เคียรัน คลาร์ก** () เป็นนักฟุตบอลชาวไอริช-อังกฤษ เกิดวันที่ 26 กันยายน ค.ศ. 1989 เป็นผู้เล่นตำแหน่งเซนเตอร์แบ็กและวิงแบ็กฝั่งซ้าย ของสโตกซิตี 

คลาร์กเริ่มเล่นฟุตบอลกับสโมสรฟุตบอลแอสตันวิลลา ในระดับเยาวชนจนได้เลื่อนขึ้นเล่นทีมชุดใหญ่ และสามารถแจ้งเกิดได้อย่างเต็มตัวในพรีเมียร์ลีกที่ชนะฟูลัม 2-0 เมื่อฤดูกาล 2009 ในยุคโอนีลเป็นผู้จัดการทีม

## แหล่งข้อมูลอื่น
* Profile on Aston Villa official website
* 
* 

หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวไอริช
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลจากลอนดอน
หมวดหมู่:กองหลังฟุตบอล
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:บุคคลจากลอนดอนโบโรแฮร์โรว์
เขตอิตาบาชิ

**เขตอิตาบาชิ** () เป็น 1 ใน 23 เขตพิเศษของกรุงโตเกียว ประเทศญี่ปุ่น มีพื้นที่ 32.17 ตารางกิโลเมตร ในปี 2008 มีจำนวนประชากรประมาณ 531,793 คน มีความหนาแน่นประชากรทั้งสิ้น 16,270 คนต่อตารางกิโลเมตร

thumb|อพาร์ตเมนต์สูงในทากาชิมาไดระ

## แหล่งข้อมูลอื่น
* 
* 
* เว็บไซต์ทางการของเขตอิตาบาชิ 


อิตาบาชิ
อิปไซลอนแอนดรอมิดา บี

[thumb|150px|ภาพวาดแสดงลักษณะของ[ดาวแคระแดง เหมือนดังเช่นอิปไซลอนแอนดรอมิดา บี]]
**อิปไซลอนแอนดรอมิดา บี** () เป็นดาวแคระแดงในระบบดาวคู่อิปไซลอนแอนดรอมิดา อยู่ห่างจากโลกราว 44 ปีแสงในบริเวณกลุ่มดาวแอนดรอมิดา อยู่ในวงโคจรที่กว้างกว่าอิปไซลอนแอนดรอมิดา เอ ดาวอีกดวงในระบบดาวคู่อิปไซลอนแอนดรอมิดา ที่อยู่ห่างอีกไปถึง 700 AU 

หมวดหมู่:กลุ่มดาวแอนดรอมิดา
ไบทาวไนต์

**ไบทาวไนต์** () เป็นแร่แคลเซียมชนิดหนึ่งที่อยู่ในกลุ่มแร่เฟลด์สปาร์

## อ้างอิง

## แหล่งข้อมูลอื่น

หมวดหมู่:แร่แคลเซียม
หมวดหมู่:แร่โซเดียม
ซีลแว็ง ดิสแต็ง

**ซีลแว็ง ดิสแต็ง** (; เกิดเมื่อวันที่ 16 ธันวาคม ค.ศ. 1977) เป็นนักฟุตบอลชาวฝรั่งเศสในตำแหน่งกองหลัง ปัจจุบันเล่นในพรีเมียร์ลีก อังกฤษ กับสโมสรฟุตบอลบอร์นมัท

ดิสแต็ง เป็นนักฟุตบอลที่ถนัดเท้าซ้าย ทำให้นอกจากเล่นในตำแหน่งเซ็นเตอร์แบ็คแล้ว ยังสามารถขยับไปเล่นในตำแหน่งแบ็คซ้ายได้อีกด้วย โดยซีลแว็ง ดิสแต็ง เริ่มมีชื่อเสียงในแวดวงฟุตบอลอังกฤษเมื่อครั้งย้ายจากสโมสรปารีแซ็ง-แฌร์แม็งในลีกเอิงมาเล่นให้กับสโมสรนิวคาสเซิล ยูไนเต็ดในพรีเมียร์ลีกด้วยสัญญายืมตัวในปี ค.ศ. 2001 ก่อนที่จะย้ายมาเล่นให้แมนเชสเตอร์ซิตีถึง 5 ฤดูกาล

หลังจากนั้นซีลแว็ง ดิสแต็งย้ายไปเล่นให้กับสโมสรพอร์ทสมัท 2 ฤดูกาล และพาสโมสรได้แชมป์เอฟเอคัพ 1 สมัย และย้ายไปเล่นให้กับสโมสรเอฟเวอร์ตันอีก 6 ฤดูกาล ในปัจจุบันด้วยวัย 37 ปี เขายังคงเล่นอยู่ในระดับพรีเมียร์ลีกกับบอร์นมัท และยังเป็นผู้เล่นนอกสหราชอาณาจักรที่ลงสนามในพรีเมียร์ลีกอังกฤษมากที่สุดอันดับ 2 รองจากมาร์ก ชวาร์เซอร์ โดยเขาลงสนามในพรีเมียร์ลีกมาแล้วมากกว่า 460 นัด

## ประวัติ
ซีลแว็ง ดิสแต็ง เกิดที่เมืองบาญอแล ในจังหวัดแซน-แซ็ง-เดอนี แคว้นอีล-เดอ-ฟร็องส์ ประเทศฝรั่งเศส โดยมีบิดาเป็นชาวกัวเดอลุป เริ่มต้นเล่นฟุตบอลในตำแหน่งกองหลังกับสโมสรฟุตบอลฌูว์เอ-เล-ตูร์ ที่อยู่ในลีกสมัครเล่น ก่อนจะย้ายมาเล่นให้กับสโมสรตูร์ส และย้ายไปเล่นในลีกอาชีพเป็นครั้งแรกกับสโมสรเกอญง ในระดับลีกเดอ โดยเขาพาสโมสรได้แชมป์เฟรนช์ ลีกคัพ ในปี ค.ศ.2000 จากฟอร์มอันโดดเด่นของเขาที่เกอญง ทำให้เขาได้ย้ายมาร่วมทีมในระดับลีกเอิงอย่างปารีแซ็ง-แฌร์แม็ง 

### นิวคาสเซิล ยูไนเต็ด
ดิสแต็ง เล่นในลีกเอิงได้เพียงแค่ฤดูกาลเดียวเขาก็ได้ย้ายไปเล่นในพรีเมียร์ลีกกับสโมสรฟุตบอลนิวคาสเซิล ยูไนเต็ด ในฤดูกาล 2001–02 ภายใต้การคุมทีมของเซอร์ บ็อบบี ร็อบสันด้วยสัญญายืมตัว และลงสนามนัดแรกในพรีเมียร์ลีกเมื่อวันที่ 15 กันยายน 2001 ในนัดที่พบกับแมนเชสเตอร์ยูไนเต็ด 

แม้ว่าดิสแต็งจะถนัดกับการเล่นในตำแหน่งเซ็นเตอร์แบ็ค แต่ที่สโมสรนิวคาสเซิล เขาได้รับมอบหมายให้เล่นในตำแหน่งแบ็คซ้าย และลงสนามในพรีเมียร์ลีกในฤดูกาลแรกไป 28 นัด

### แมนเชสเตอร์ซิตี
หลังหมดสัญญายืมตัว สโมสรนิวคาสเซิล ยูไนเต็ด ได้ยื่นข้อเสนอเพื่อขอซื้อตัวซีลแว็ง ดิสแต็ง มาร่วมทีมอย่างถาวร แต่เขาเลือกย้ายไปเล่นให้กับแมนเชสเตอร์ซิตี ที่ยินดีจะมอบบทบาทเซ็นเตอร์แบ็คให้ จากที่เคยเล่นในตำแหน่งแบ็คซ้ายที่ไม่ถนัด

โดยค่าตัวของเขาจำนวน 4 ล้านปอนด์ที่แมนเชสเตอร์ซิตี จ่ายให้ปารีส นับเป็นสถิติกองหลังที่แพงที่สุดของสโมสรในขณะนั้น

## อ้างอิง

## แหล่งข้อมูลอื่น

*
*

หมวดหมู่:นักฟุตบอลชาวฝรั่งเศส
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลบอร์นมัท
หมวดหมู่:ผู้เล่นในพรีเมียร์ลีก
หมวดหมู่:บุคคลจากจังหวัดแซน-แซ็ง-เดอนี
เอียน เทอร์เนอร์

**เอียน โรลล์ เทอร์เนอร์** เกิดวันที่ 26 มกราคม ค.ศ. 1984 นักฟุตบอลชาวสกอตแลนด์ ปัจจุบันเล่นให้กับสโมสรฟุตบอลเอฟเวอร์ตัน เล่นตำแหน่งผู้รักษาประตู

## อ้างอิง

หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวสกอตแลนด์
หมวดหมู่:ผู้รักษาประตูฟุตบอล
หมวดหมู่:บุคคลจากสเตอร์ลิง
จันทรุปราคาเต็มดวง ธันวาคม พ.ศ. 2553

[thumb|200px|จันทรุปราคา 20.28 น. [UTC ถ่ายจากรัฐฟลอริดา]]
**จันทรุปราคาเต็มดวง ธันวาคม พ.ศ. 2553** เกิดขึ้นระหว่างเวลา 5.27 น. ถึง 11.06 น. ตามเวลาสากลเชิงพิกัดของวันที่ 21 ธันวาคม วันเดียวกับที่เกิดอายันธันวาคม สังเกตเห็นได้จากโลกบริเวณทวีปอเมริกาเหนือและอเมริกาใต้

## การเกิด
จันทรุปราคาเต็มดวงครั้งดังกล่าวถือว่าเป็นจันทรุปราคาครั้งแรกในรอบเกือบสามปี นับตั้งแต่จันทรุปราคาในเดือนกุมภาพันธ์ พ.ศ. 2551 และเป็นจันทรุปราคาครั้งที่สองใน พ.ศ. 2553 โดยครั้งแรกเป็นจันทรุปราคาบางส่วนที่เกิดในวันที่ 26 มิถุนายน พ.ศ. 2553

จันทรุปราคาครั้งดังกล่าวยังเป็นจันทรุปราคาเต็มดวงที่เกิดขึ้นตรงกับเหมายันซีกโลกเหนือ (ครีษมายันซีกโลกใต้) นับตั้งแต่ พ.ศ. 2181 นับเป็นครั้งที่สองหากนับในศักราชกลาง  

### อุปราคาที่เกี่ยวข้อง
จันทรุปราคาครั้งดังกล่าวเกิดขึ้นในช่วงบัพขาลงของวงโคจรดวงจันทร์ จันทรุปราคามักจะเกิดขึ้นในเวลาไล่เลี่ยกับสุริยุปราคา สองสัปดาห์ก่อนหรือหลังวันจันทร์ดับในบัพตรงกันข้าม ในกรณีนี้ อุปราคาครั้งดังกล่าวจะเกิดขึ้นก่อนหน้าสุริยุปราคาบางส่วนในช่วงบัพขาขึ้นเมื่อวันที่ 4 มกราคม พ.ศ. 2554 ซึ่งสามารถมองเห็นได้จากทวีปยุโรป แอฟริกาเหนือ และเอเชียตะวันตก

จันทรุปราคาที่จะเกิดขึ้นในอนาคตอีกสองครั้งจะเป็นจันทรุปราคาเต็มดวงทั้งคู่ โดยจะเกิดขึ้นเมื่อวันที่ 15 มิถุนายน พ.ศ. 2554 และ 10 ธันวาคม พ.ศ. 2554

จันทรุปราคาเต็มดวงครั้งต่อไปที่จะเกิดขึ้นในมายันธันวาคม เป็นอุปราคาคู่แฝดเมตอน จะเกิดขึ้นเมื่อวันที่ 20 ธันวาคม พ.ศ. 2572 หนึ่งวันก่อนหน้ามายัน

## การมองเห็น
ในทวีปอเมริกาเหนือ จันทรุปราคาครั้งนี้สามารถมองเห็นได้ทั้งหมดเมื่อวันที่ 21 ธันวาคม พ.ศ. 2553 ตั้งแต่เวลา 0.27 น. ถึง 6.06 น. ตามเวลามาตรฐานตะวันออก ในเขตเวลามาตรฐานกลางและตะวันตก จันทรุปราคาดังกล่าวเริ่มขึ้นตั้งแต่คืนวันที่ 20 ธันวาคม ผู้สังเกตตามชายฝั่งตะวันออกของทวีปอเมริกาใต้พลาดโอกาสที่จะเห็นช่วงท้าย ๆ ของอุปราคา เนื่องจากดวงจันทร์ได้ลับขอบฟ้าไปก่อนที่อุปราคาจะสิ้นสุด

เช่นเดียวกับในหลายประเทศในทวีปยุโรปและแอฟริกาซึ่งพลาดโอกาสจะเห็นอุปราคาจนจบเนื่องจากดวงจันทร์ลับขอบฟ้าไปก่อน ในทวีปยุโรป มีเพียงผู้สังเกตในสแกนดิเนเวียตอนเหนือ (รวมถึงประเทศไอซ์แลนด์) สามารถมองเห็นจันทรุปราคาได้ทั้งหมด สำหรับผู้สังเกตในเอเชียตะวันออก ดวงจันทร์ได้ขึ้นจากขอบฟ้าในระหว่างที่เกิดจันทรุปราคาอยู่พอดี จันทรุปราคาครั้งนี้ไม่สามารถมองเห็นได้จากแอฟริกาใต้และตะวันออก ตะวันออกกลางและเอเชียใต้ ในญี่ปุ่นและเอเชียตะวันออกเฉียงเหนือ สามารถมองเห็นจุดสิ้นสุดของจันทรุปราคาได้ โดยดวงจันทร์ขึ้นจากขอบฟ้าหลังดวงอาทิตย์ลับขอบฟ้าไป ในฟิลิปปินส์ สามารถมองเห็นจันทรุปราคาบางส่วนได้ไม่นานหลังจากดวงอาทิตย์ตกดิน

มีการทำนายว่าจันทรุปราคาดังกล่าวอาจมีสีส้มหรือแดงผิดปกติ เนื่องจากการปะทุของภูเขาไฟเมราปีในอินโดนีเซียเมื่อวันที่ 26 ตุลาคม

## อ้างอิง

หมวดหมู่:จันทรุปราคา
หมวดหมู่:พ.ศ. 2553
เดวิด ดันน์

**เดวิด จอห์น เอียน ดันน์** () เกิดเมื่อวันที่ 27 ธันวาคม ค.ศ. 1979 เป็นอดีตนักฟุตบอลชาวอังกฤษ ตำแหน่งกองกลาง 

หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเบอร์มิงแฮมซิตี
หมวดหมู่:บุคคลจากเทศมณฑลแลงคาเชอร์
นพพร สุวรรณพานิช

**นพพร สุวรรณพานิช** (6 ธันวาคม พ.ศ. 2489 - 17 พฤศจิกายน พ.ศ. 2553) อดีตล่ามฉับพลันประจำองค์กรสหประชาชาติ และ อาจารย์ด้านรัฐศาสตร์ ความสัมพันธ์ระหว่างประเทศ

## ประวัติ
**นพพร สุวรรณพานิช** เกิดเมื่อวันที่ 6 ธันวาคม พ.ศ. 2489 ที่บ้านเลขที่ 5 ถนนพญาไท เขตพญาไท เป็นบุตรของคุณวีรศักดิ์ นฤหล้า  และคุณรวยรื่น สุวรรณพานิช เจ้าของกิจการรวยรื่นไหมไทย นพพรเป็นอดีตล่ามฉับพลันประจำองค์กรสหประชาชาติ และ อาจารย์ด้านรัฐศาสตร์ ความสัมพันธ์ระหว่างประเทศ คณะรัฐศาสตร์ มหาวิทยาลัยธรรมศาสตร์ เป็นผู้เชี่ยวชาญและนักวิชาการด้านรัฐศาสตร์ ความสัมพันะ์ระหว่างประเทศ เคยเข้าร่วมขบวนการเรียกร้องประชาธิปไตย เป็น 1ใน 13 กบฏรัฐธรรมนูญใน เหตุการณ์ 14 ตุลา พ.ศ. 2516 เป็นผู้ให้การและลงนามต่อหน้าทนายความศาลสูงอังกฤษ ณ กรุงลอนดอน เมื่อวันที่ 23 มิถุนายน พ.ศ. 2521 กรณีเหตุการณ์ 6 ตุลาคม พ.ศ. 2519 นอกจากนี้ ยังเป็นเจ้าของร้านอาหารและร้านหนังสือ "บุ๊คส์ แอนด์ เบียร์" (ย่านอนุสาวรีย์ชัยสมรภูมิและสุขุมวิท) อันโด่งดังในอดีต และเป็นตำนานหนึ่งของประวัติศาสตร์ร้านหนังสือเมืองไทย

ชีวิตครอบครัวสมรสกับนางธิติกร สุวรรณพานิช มีบุตรสาว 2 คน คือ น.ส. เชิญตะวัน สุวรรณพานิช และ  น.ส.เฌอทะเล สุวรรณพานิช ถึงแก่กรรมเมื่อวันที่ 17 พฤศจิกายน พ.ศ. 2553

## การศึกษา
นพพรสำเร็จการศึกษาจากโรงเรียนเซนต์คาเบรียล และ โรงเรียนเตรียมอุดมศึกษารุ่นที่ 25  ได้รับทุนรัฐบาลญี่ปุ่นไปศึกษาระดับปริญญาตรีด้านรัฐศาสตร์ การทูตที่ University of Tokyo (Todai)  ต่อมาได้ไปศึกษาต่อในระดับปริญญาโทที่ UCLA, UC Berkely สหรัฐอเมริกาด้วยทุนส่วนตัว 

## การทำงานและบทบาทการเมือง
* เคยเข้าร่วมขบวนการเรียกร้องประชาธิปไตย เป็น 1ใน 13 กบฏรัฐธรรมนูญใน เหตุการณ์ 14 ตุลา พ.ศ. 2516  
* เป็นผู้ให้การและลงนามต่อหน้าทนายความศาลสูงอังกฤษ ณ กรุงลอนดอน เมื่อวันที่ 23 มิถุนายน พ.ศ. 2521 กรณีเหตุการณ์ 6 ตุลาคม พ.ศ. 2519
* เคยทำงานเป็นที่ปรึกษาด้านการเมืองให้กับพรรคประชาธิปัตย์ เป็นล่ามฉับพลันให้กับองค์กรสหประชาชาติ (United Nations)
* เป็นอาจารย์พิเศษที่คณะรัฐศาสตร์ มหาวิทยาลัยธรรมศาสตร์และเป็นที่ปรึกษาด้านการเมืองประมาณ 30 ปี 
 
## ผลงาน
* นอกจากนี้ยังเป็นนักสะสมหนังสือเก่า หนังสือโบราณ เป็นนักเขียนสารคดี นักแปล มีผลงานต่าง ๆ  ซึ่งตีพิมพ์มาแล้วกว่า 40 เล่ม และแปลตำราต่างๆ จากภาษาไทยเป็นภาษาอังกฤษมากกว่า 10 เล่ม
สำหรับผลงานสารคดีที่รู้จักกันเป็นอย่างดีในหมู่นักอ่าน เช่น พจนานุกรมเครื่องดื่ม พจนานุกรมตำนานคำ พจนานุกรมขนมนมเนย พจนานุกรมชาและกาแฟ พจนานุกรมการพนัน พจนานุกรมฉบับสัปดน
คำนี้มีที่มา คำผรุสวาท และ คำอุทาน ฯลฯ 
* นพพร สุวรรณพานิช ยังได้เขียนตำราด้านรัฐศาสตร์  เช่น The Communist Party of Thailand and Conflict in Indochina โดยเขียนร่วมกับ นายไกรศักดิ์ ชุณหะวัณ 
* และเมื่อปี 2552 ได้รับรางวัลสุรินทราชา ในฐานะนักแปลและล่ามดีเด่น จากสมาคมนักแปล และล่ามแห่งประเทศไทย 
 
## อ้างอิง

หมวดหมู่:บุคคลจากจังหวัดพระนคร
หมวดหมู่:นักเขียนชาวไทย
หมวดหมู่:นักเคลื่อนไหวชาวไทย
หมวดหมู่:นักหนังสือพิมพ์ชาวไทย
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนเตรียมอุดมศึกษา
หมวดหมู่:พรรคสังคมนิยมแห่งประเทศไทย
ชาร์จ

**ชาร์จ** () อาจหมายถึง

## กฎหมาย
* **กฎหมายอาญา**
** คำฟ้องคดีอาญา - กระบวนพิจารณาใด ๆ ที่โจทก์ได้เสนอข้อหาต่อศาล ว่าจำเลยได้กระทำความผิดอาญา และขอให้ลงโทษหรือใช้มาตรการใด ๆ แก่จำเลย ไม่ว่าจะเสนอด้วยวาจาหรือทำเป็นหนังสือ ไม่ว่าจะเสนอต่อศาลชั้นต้น หรือชั้นอุทธรณ์ หรือชั้นสูงสุด ไม่ว่าจะได้เสนอในขณะที่เริ่มคดี โดยคำฟ้องหรือคำร้องขอ หรือเสนอในภายหลัง โดยคำฟ้องเพิ่มเติมหรือแก้ไข หรือฟ้องแย้ง หรือโดยสอดเข้ามาในคดี ไม่ว่าด้วยสมัครใจหรือถูกบังคับ หรือโดยมีคำขอให้พิจารณาใหม่
** ข้อหา- คำกล่าวหาบุคคลว่าได้กระทำความผิดอาญา
** ข้อกล่าวหา - ไวพจน์ของ "ข้อหา"
* **กฎหมายแพ่ง**
** ภาระติดพัน - ความผูกพันที่จะต้องกระทำการอย่างใดอย่างหนึ่ง
** ภาระติดพันในอสังหาริมทรัพย์ () - ข้อผูกพันที่ผู้รับประโยชน์มีสิทธิได้รับการชำระหนี้เป็นคราว ๆ จากอสังหาริมทรัพย์ที่ตกอยู่ในภาระติดพัน หรือได้ใช้และถือเอาซึ่งประโยชน์แห่งทรัพย์สินตามที่ระบุไว้
* **กฎหมายระหว่างประเทศ**
** อุปทูตรักษาการแทนเอกอัครราชทูต () - อุปทูตผู้นำคณะทูตปฏิบัติภารกิจบางประการเป็นการชั่วคราว
* **กฎหมายทั่วไป**
** ค่าธรรมเนียม - ค่าบริการที่เรียกเก็บตามกฎหมาย

## การสงคราม
* การบุกประชิด
เทศบาลตำบลทุ่งเสลี่ยม

**เทศบาลตำบลทุ่งเสลี่ยม** เป็นเป็นองค์กรปกครองส่วนท้องถิ่นแห่งหนึ่งในเขตอำเภอทุ่งเสลี่ยม จังหวัดสุโขทัย ครอบคลุมพื้นที่ตำบลทุ่งเสลี่ยมบางส่วน

## ประวัติ
* 28 ตุลาคม พ.ศ. 2479 ประกาศกระทรวงมหาดไทย ลงวันที่ 28 ตุลาคม พ.ศ. 2479 แยกหมู่บ้านรวม 11 หมู่บ้านของตำบลนาทุ่ง อำเภอสวรรคโลก ตั้งเป็นตำบลทุ่งเสลี่ยม อำเภอวังไม้ขอน จังหวัดสวรรคโลก (ราชกิจจานุเบกษา เล่ม 53 หน้า 2012 ลงวันที่ 1 พฤศจิกายน พ.ศ. 2479)
* 24 กุมภาพันธ์ พ.ศ. 2542 ตามพระราชบัญญัติการเปลี่ยนแปลงฐานะสุขาภิบาลเป็นเทศบาล ประกาศในราชกิจจานุเบกษา  มีผลบังคับใช้เมื่อวันที่ 25 พฤษภาคม พ.ศ. 2542

## ภูมิศาสตร์
เทศบาลตำบลทุ่งเสลี่ยม อยู่ในตำบลทุ่งเสลี่ยม ห่างจากตัวจังหวัด 68 กิโลเมตร ห่างจากกรุงเทพมหานคร ประมาณ 495 กิโลเมตร มีเนื้อที่ 8.76 ตารางกิโลเมตร
* ทิศเหนือ ติดต่อกับเขตองค์การบริหารส่วนตำบลทุ่งเสลี่ยม อำเภอทุ่งเสลี่ยม 
* ทิศตะวันออก ติดต่อกับเขตองค์การบริหารส่วนตำบลไทยชนะศึก อำเภอทุ่งเสลี่ยม
* ทิศตะวันตก ติดต่อกับเขตเทศบาลเมืองกลางดง อำเภอทุ่งเสลี่ยม
* ทิศใต้ ติดต่อกับเขตองค์การบริหารส่วนตำบลทุ่งเสลี่ยม อำเภอทุ่งเสลี่ยม

## การแบ่งเขตปกครอง
เทศบาลตำบลทุ่งเสลี่ยมแบ่งเขตปกครอง ครอบคลุมเต็มพื้นที่จำนวน 2 หมู่บ้าน และครอบคลุมพื้นที่บางส่วนจำนวน 6 หมู่บ้าน รวมจำนวนทั้งหมด 8 หมู่บ้าน 
# หมู่ที่ 1 บ้านเหมืองนา 
# หมู่ที่ 2 บ้านท่าชุม(บางส่วน)
# หมู่ที่ 3 บ้านทุ่งเสลี่ยม(บางส่วน)
# หมู่ที่ 4 บ้านวังธาร(บางส่วน) 
# หมู่ที่ 5 บ้านเทพพนม(บางส่วน)
# หมู่ที่ 7 บ้านเด่นดีหมี(บางส่วน)
# หมู่ที่ 8 บ้านเหมืองนา(บางส่วน)
# หมู่ที่ 9 บ้านนครท่าชุม

## ประชากร
ประชากรในเทศบาลตำบลทุ่งเสลี่ยมมีจำนวน 7,833คน (พ.ศ. 2560)

## เศรษฐกิจ
ประชากรส่วนใหญ่ เลี้ยงโคนม ข้าราชการ
*หัตถกรรม
*เกษตรกรรม
### ธนาคาร
# ธนาคารออมสิน
# ธนาคารกรุงเทพ
# ธนาคารเพื่อการเกษตรและสหกรณ์การเกษตร

### สหกรณ์
# สหกรณ์การเกษตรศรีเสลี่ยม
# สหกรณ์โคนมทุ่งเสลี่ยม

## การคมนาคม

# อำเภอทุ่งเสลี่ยม-อำเภอสวรรคโลก-จังหวัดกำแพงเพชร-กรุงเทพฯ
# ทางหลวงแผ่นดินหมายเลข 1048 อำเภอเถิน-อำเภอทุ่งเสลี่ยม-อำเภอสวรรคโลก เป็นเส้นทางโบราณมรดกโลก
# สถานีรถไฟสวรรคโลก ระยะทาง 33 กิโลเมตร
# ท่าอากาศยานสุโขทัย ระยะทาง 44 กิโลเมตร

## สถานที่ท่องเที่ยว
# วัดท่าชุม ครูบาอินต๊ะ สุนันโต
# วัดเหมืองนา โรงเรียนพระปริยัติธรรม วัดเหมืองนาวิทยา
# วัดทุ่งเสลี่ยม หลวงพ่อศิลา
# วัดวังธาร ประเพณีบวชนาคแห่ช้าง บ้านวังธาร
# ป่าชุมชนบ้านเด่นดีหมี
#สวนน้ำทุ่งเสลี่ยม
#วัดพิพัฒน์มงคล
#ฮ่อมโด่ฟาร์ม

## อ้างอิง

## แหล่งข้อมูลอื่น
* เทศบาลตำบลทุ่งเสลี่ยม
* ทต.ทุ่งเสลี่ยม 
* วัฒนธรรมประเพณีของอำเภอทุ่งเสลี่ยม 

ทุ่งเสลี่ยม
หมวดหมู่:อำเภอทุ่งเสลี่ยม
ABTS

ในทางชีวเคมี **2,2'-azino-bis (3-ethylbenzthiazoline-6-sulphonic acid)** หรือ **ABTS** เป็นสารประกอบเคมี ใช้ในการสังเกตปฏิกิริยา ของเอนไซม์ที่เฉพาะเจาะจง การใช้โดยทั่วไปคือ enzyme-linked immunosorbent assay (ELISA) เพื่อตรวจสอบสำหรับการจับของโมเลกุลซึ่งกันและกัน

นิยมใช้เป็นสารตั้งต้นกับไฮโดรเจนเพอร์ออกไซด์ สำหรับเอนไซม์เปอร์ออกซิเดส หรือ เอนไซม์ออกซิเดสที่มีทองแดงหลายโมเลกุล เช่น แลกเคส หรือ บิลิรูบิน ออกซิเดส ช่วยให้ติดตามจลนพลศาสตร์ของปฏิกิริยาของ เปอรอกซิเดสได้ สามารถใช้ติดตาม จลนพลศาสตร์ปฏิกิริยาของเอนไซม์ใด ๆ ที่ผลิตไฮโดรเจนเพอร์ออกไซด์โดยอ้อม หรือตรวจสอบปริมาณไฮโดรเจนเพอร์ออกไซด์ในตัวอย่าง

ศักยภาพรีดักชันของ ABTS จะสูงพอที่จะทำหน้าที่เป็นสารให้อิเล็กตรอนสำหรับโมเลกุลของ oxo เช่น โมเลกุลออกซิเจนและไฮโดรเจนเพอร์ออกไซด์โดยเฉพาะอย่างยิ่งที่ค่าพีเอชที่น้อยมากในการเร่งปฏิกิริยาทางชีวภาพ ภายใต้สภาวะนี้ หมู่ซัลโฟเนตเป็นตัวให้โปรตรอนที่เต็มที่ในสภาวะ dianion

: ABTS-&middot; + e- &rarr; ABTS2- E&deg;' = 0.67 V vs SHE
: ABTS + e- &rarr; ABTS-&middot; E&deg;' = 1.08 V vs SHE

สารนี้ถูกเลือกเพราะเอนไซม์กลุ่มนี้ทำปฏิกิริยากับไฮโดรเจนเพอร์ออกไซด์ เปลี่ยนให้เป็นผลิตภัณฑ์สีเขียวและละลายน้ำได้ การดูดกลืนแสงสูงสุดของผลิตภัณฑ์อยู่ที่ 420 นาโนเมตร (&epsilon; = 3.6 × 104 M-1 cm-1)  ซึ่งตรวจได้ด้วย spectrophotometer และใช้ในการตรวจปริมาณกลูโคส เช่น ในเลือด

ABTS ใช้ในอุตสาหกรรมอาหารและงานวิจัยทางการเกษตร เพื่อวัด ความสามารถของ สารต้านอนุมูลอิสระ ในอาหาร โดย ABTS ถูกเปลี่ยนเป็น ไอออนบวกเรดิคัลด้วยการเติม โซเดียมเพอร์ซัลเฟต ไอออนบวกเรดิคัลนี้เป็นสีน้ำเงินและดูดกลืนแสงที่ 734 nm ไอออนบวกเรดิคัลของ ABTS ทำปฏิกิริยาต่อสารต้านอนุมูลอิสระส่วนใหญ่รวมทั้งโพลีฟีนอล ไทออล และ วิตามินซี ไอออนบวกเรดิคัลสีน้ำเงินของ ABTS ถูกแปลงกลับไปเป็นรูปไม่มีสีที่เป็นกลาง และตรวจวัดได้ การตรวจวัดนี้เรียกว่าวิธี Trolox equivalent antioxidant capacity (TEAC) ซึ่ง ปฏิกิริยาของสารต้านอนุมูลอิสระหลายชนิดจะเทียบกับค่าของ Trolox ซึ่งเป็นแอนาลอกของ วิตามินอี

## อ้างอิง

หมวดหมู่:ซัลโฟเนต
หมวดหมู่:เอมีนตติยภูมิ
เน็กซ์เลเวล

**เน็กซ์ เลเวล** () เป็นสตูดิโออัลบั้มชุดที่ 10 ของศิลปินชาวญี่ปุ่นอายูมิ ฮามาซากิ วางจำหน่ายโดยเอเว็กซ์ แทร็กซ์เมื่อวันที่ 25 มีนาคม พ.ศ. 2552

## การโปรโมต
เพลง "เน็กซ์ เลเวล" ถูกใช้เป็นเพลงโฆษณาพานาโซนิค Lumix FX-40

## รายชื่อเพลง
เพลงทุกเพลงประพันธ์ถูกเนื้อร้องโดย อายูมิ ฮามาซากิ

## ชาร์ต

### ชาร์ตสิ้นปี

## การรับรอง

## ประวัติการวางจำหน่าย

## อ้างอิง

## แหล่งข้อมูลอื่น
*ผลงานเพลงทางการของอายูมิ ฮามาซากิ
*''เน็กซ์เลเวล'' ที่เว็บไซต์ทางการของฮามาซากิ

หมวดหมู่:อัลบั้มเพลงของอายูมิ ฮามาซากิ
หมวดหมู่:อัลบั้มเพลงในปี พ.ศ. 2552
อาหารเยเมน

[thumb|240px|ฟาตุต [ขนมปังทอดของชาวเยเมน ใส่ไข่]]
**อาหารเยเมน** เป็นอาหารที่มีความแตกต่างอย่างสิ้นเชิงจากอาหารที่รู้จักกันอย่างแพร่หลายในตะวันออกกลาง อาหารเยเมนในภูมิภาคที่ที่ต่างกันยังมีความแตกต่างกันเล็กน้อยอาหารเยเมนได้รับอิทธิพลจากอาหารตุรกีสมัยจักรวรรดิออตโตมันมากเนื่องจากการถูกยึดครองโดยจักรวรรดิออตโตมัน   

## ส่วนประกอบหลัก
เนื้อสัตว์ส่วนใหญ่เป็นไก่และเนื้อแกะ พบมากกว่าเนื้อวัวซึ่งมีราคาแพง ปลานิยมกินโดยเฉพาะอย่างยิ่งในพื้นที่ชายฝั่งทะเล เนยแข็ง เนยและผลิตภัณฑ์จากนมอื่น ๆ จะพบน้อยในอาหารเยเมน นิยมใช้บัตเตอร์มิลค์ มากกว่าถ้าสามารถใช้ได้ ไขมันใช้กันมากที่สุดคือน้ำมันพืชในการประกอบอาหารทั่วไปและ semn (سمن) (เนยชนิดหนึ่ง) เป็นไขมันที่ใช้ในขนมอบ

## ซัลตะฮ์
ซัลตะฮ์ (saltah; سلتة) ถือเป็นอาหารประจำชาติ แม้ว่าแต่ละภูมิภาคจะมีความแตกต่างกันบ้าง มีพื้นฐานมาจากสตูว์เนื้อสีน้ำตาลของตุรกีที่เรียกว่ามารัก (maraq; مرق)ฟองจากเมล็ดฟีนูกรีก, และซาฮาวิก (sahawiq; سحاوق) (ส่วนผสมของพริก มะเขือเทศ กระเทียมและสมุนไพรที่เป็นส่วนผสมของซอสซัลซา) ข้าว มันฝรั่ง ไข่กวนและผัก กินกับขนมปังแบนที่ใส่ไส้ไว้ตรงกลาง

## ขนมปังเยเมน
thumb|upright|ขนมปังแบนที่ทำเองแบบง่าย ๆ
ขนมปังเยเมนมีหลายชนิด เช่น tawa, Tameez, Laxoox, Malooga, Kader, Fateer, Kudam, Rashoosh, Oshar, Khamira ขนมปังแบนโดยปกติจะอบที่บ้านใน เตาที่เรียกว่าทันดูร์ (تبون) Malooga, ค็อบซ์ และ khamira เป็นขนมปังทำเองที่นิยมโดยทั่วไป ส่วนขนมปังที่ซื้อรับประทานได้แก่พิตา (Pita) และขนมปังม้วนแบบฝรั่งเศส (roti)

## เครื่องดื่ม
thumb|upright||right|ชาดำ
แม้ว่ากาแฟและชามีการบริโภคทั่วประเทศเยเมน, กาแฟเป็นเครื่องดื่มที่นิยมมากกว่าในขณะที่ชาดำเป็นเครื่องดื่มของทางเลือกในเอเดนและ Hadhramaut มีการบริโภคชาพร้อมกับอาหารเช้า หลังจากรับประทานอาหารกลางวัน (บางครั้งกับขนมหวานและขนมอบ) และพร้อมกับอาหารมื้อค่ำ เครื่องปรุงรสที่นิยมมีกระวาน กานพลู และสะระแหน่

## อ้างอิง
ผู้เผยพระวจนะใหญ่

**ผู้เผยพระวจนะใหญ่** (ศัพท์โปรเตสแตนต์) หรือ **ประกาศกใหญ่** (ศัพท์โรมันคาทอลิก) () คือหมวดหนึ่งในคัมภีร์ไบเบิลภาคพันธสัญญาเดิม คำว่า "ใหญ่" ในที่นี้ไม่ได้หมายถึงความสำคัญของผู้เผยพระวจนะ แต่หมายถึงขนาดของหนังสือซึ่งมีความยาวมากกว่าหนังสือในหมวดผู้เผยพระวจนะน้อย (minor prophet)

หนังสือในหมวดผู้เผยพระวจนะใหญ่ได้แก่
* หนังสืออิสยาห์
* หนังสือเยเรมีย์
* หนังสือบทเพลงคร่ำครวญ หรือ บทเพลงคร่ำครวญของเยเรมีย์
* หนังสือเอเสเคียล
* หนังสือดาเนียล 
แม้คัมภีร์ฮีบรูจะรวมหนังสือเหล่านี้ไว้ด้วยแต่ก็ไม่จัดเข้าหมวดเดียวกัน และไม่รับหนังสือบารุคซึ่งถือเป็นคัมภีร์อธิกธรรมและคัมภีร์นอกสารบบ

## อ้างอิง

## ดูเพิ่ม
* ผู้เผยพระวจนะ
* ผู้เผยพระวจนะน้อย
* พันธสัญญาเดิม
อันเดรอัส ไวมัน

**อันเดรอัส ไวมัน** () เกิดเมื่อวันที่ 5 สิงหาคม ค.ศ. 1991 เป็นนักฟุตบอลชาวออสเตรีย ปัจจุบันเล่นอยู่ในประเทศอังกฤษกับสโมสรฟุตบอลบริสตอลซิตี เล่นตำแหน่งกองหน้า​หรือปีก​

## อ้างอิง

หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลดาร์บีเคาน์ตี
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรฟุตบอลบริสตอลซิตี
หมวดหมู่:กองหน้าฟุตบอล
หมวดหมู่:นักฟุตบอลชาวออสเตรีย
หมวดหมู่:นักฟุตบอลทีมชาติออสเตรีย
หมวดหมู่:บุคคลจากเวียนนา
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
สตีฟ ซิดเวลล์

**สตีเวน เจมส์ "สตีฟ" ซิดเวลล์** () เกิดเมื่อวันที่  14 ธันวาคม ค.ศ. 1982 นักฟุตบอลชาวอังกฤษ ปัจจุบันเล่นตำแหน่งกองกลาง กับสโมสรแอสตันวิลลา ในพรีเมียร์ลีก

หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลฟูลัม
หมวดหมู่:บุคคลจากลอนดอนโบโรวอนส์เวิร์ท
หมวดหมู่:กองกลางฟุตบอล
หมวดหมู่:นักกีฬาจากลอนดอน
โจ เสมอใจ

**โจ เสมอใจ** (23 มีนาคม พ.ศ. 2510 -) มีชื่อจริงว่า **บอบบี้ โจ แกมเบิ้ล** () นักแสดงหญิงชาวไทยที่มีผลงานการแสดงเพียงช่วงสั้นๆ ช่วงยุคปี 1980 และผลงานที่สร้างชื่อเสียงให้แก่เธอคือภาพยนตร์เรื่อง *ซากุระ*

## ประวัติ
**โจ เสมอใจ** มีชื่อจริงว่า บอบบี้ โจ แกมเบิ้ล เกิดเมื่อวันที่ 23 มีนาคม พ.ศ. 2510 ที่ประเทศญี่ปุ่น เป็นบุตรสาวของนายเกรนด์ และนางสัมนา แกมเบิ้ล โดยเธอเป็นบุตรสาวคนที่สี่จากพี่น้องทั้งหมดหกคน เธอเกิดและเติบโตในประเทศญี่ปุ่น จนกระทั่งเมื่อเธอมีอายุได้ 2 เดือน ครอบครัวของเธอก็ได้ย้ายเข้าไปยังสหรัฐอเมริกาและใช้ชีวิตอยู่ที่นั่น จนกระทั่งเธอมีอายุได้ประมาณ 3 ขวบ ครอบครัวก็โยกย้ายกลับมาพำนักยังประเทศไทย และเธอก็ได้เรียนรู้วัฒนธรรมไทยตั้งแต่นั้น

เธอได้เข้าศึกษาโรงเรียนอนุบาลจิตตรา ก่อนจะเข้าศึกษาต่อ ในโรงเรียนนานาชาติเซเวนเดย์แอตเวนติส จากนั้นจึงเข้าเรียนต่อที่โรงเรียนนานาชาติร่วมฤดีอินเตอร์ในชั้นประถม 6 เธอได้เริ่มทำงานในวงการบันเทิงครั้งแรกโดยการเป็นนางแบบ และผลงานชิ้นแรกของเธอคือ ผลงานการโฆษณาเสื้อแจ็กเก็ตของแพน คู่กับต้อม พลวัฒน์ มนูประเสริฐ จนเริ่มมีผลงานโฆษณาและถ่ายแบบนิตยสารต่างๆเข้ามา ทั้งๆที่แต่เดิมเธอต้องการเป็นเพียงงานอดิเรกหลังปิดภาคเรียนเท่านั้น

เธอเข้าสู่วงการภาพยนตร์จากการที่บริษัทที่เธอสังกัดได้ส่งรูปเธอ และได้รับการคัดเลือกเพื่อแสดงภาพยนตร์เรื่อง *ผ่าโลกบันเทิง* โดยได้รับการดูตัวจากฉลอง ภักดีวิจิตร ต่อมาเธอได้แสดงภาพยนตร์เรื่อง *ซากุระ* ในปี พ.ศ. 2527 ซึ่งเป็นภาพยนตร์ที่เป็นการรวมดารามากมายทั้งของทางญี่ปุ่นและไทย รวมไปถึงการถ่ายทำที่ประเทศญี่ปุ่น นอกจากนี้ยังมีภาพยนตร์เรื่อง *ปล้นลอยฟ้า* ในปี พ.ศ. 2528 และภาพยนตร์เรื่องสุดท้ายที่เธอได้แสดงคือ *วันแห่งความรัก* ในปี พ.ศ. 2529 เป็นเรื่องราวสนุกสนานของกลุ่มวัยรุ่นที่มีการเต้นและความรักเป็นจุดเด่นของภาพยนตร์เรื่อง หลังจากผลงานชิ้นนี้ โจ เสมอใจ ก็เริ่มห่างหายจากวงการบันเทิง

## ผลงาน
### โฆษณา
* เสื้อแจ็กเก็ตแพน

### ภาพยนตร์
* *ผ่าโลกบันเทิง* (2527)
* *ซากุระ* (2527)
* *ปล้นลอยฟ้า* (2528)
* *วันแห่งความรัก* (2529)

## อ้างอิง

หมวดหมู่:นักแสดงหญิงชาวไทย
โกลด วอรีลง

**โกลด มอริส มาร์แซล วอรีลง** (, เกิด 30 กันยายน 1946 ที่วีชี จังหวัดอาลีเย ประเทศฝรั่งเศส) หรือรู้จักกันในนาม "**ราแอล**" (Raël) เป็นผู้ก่อตั้งและผู้นำคนปัจจุบันของลัทธิราแอล ซึ่งเป็นลัทธิที่มีความเชื่อเกี่ยวกับยูเอฟโอและมนุษย์ต่างดาว ปัจจุบัน ลัทธิราแอลเผยแพร่ไปทั่วโลก 

## อ้างอิง
* Lewis, James R. ''The Gods Have Landed: New Religions from Other Worlds'' *[[State University of New York Press|SUNY Press]]*, 1995. ISBN 0791423298.
* Partridge, Christopher H. ''UFO Religions''. *[[Routledge]]*, 2003. ISBN 0415263239.
* Palmer, Susan J. ''Aliens Adored''. *[[Rutgers University Press]]*, 2004. ISBN 0813534763.
* Raël, ''Intelligent Design - Message from the Designers'' . Nova Distribution, 2006. ISBN 2940252203.
* Raël, ''Yes to Human Cloning: Immortality Thanks to Science . Tagman Press, 2001. ISBN 1-903571-05-7; ISBN 1-903571-04-9.
* The Raëlian books compared to Jean Sendy's

หมวดหมู่:ความเชื่อ
หมวดหมู่:ศาสดา
หมวดหมู่:นักหนังสือพิมพ์ชาวฝรั่งเศส
หมวดหมู่:บุคคลที่เกิดในปี พ.ศ. 2489
หมวดหมู่:นักแข่งรถชาวฝรั่งเศส
หมวดหมู่:บุคคลจากจังหวัดอาลีเย
รถไฟฟ้าโมโนเรล สายจุฬาฯ–สยามสแควร์

**โครงการรถไฟฟ้าโมโนเรล สายจุฬาฯ–สยามสแควร์** เป็นโครงการรถไฟฟ้าโมโนเรลระยะสั้นที่ถูกยกเลิก  มีเส้นทางโครงการบนถนนพญาไท ผ่ากลางจุฬาลงกรณ์มหาวิทยาลัย ดำเนินการโดยกรุงเทพมหานคร ร่วมกับจุฬาลงกรณ์มหาวิทยาลัย และบริษัท กรุงเทพธนาคม จำกัด โดยอยู่ภายใต้โครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ในการแก้ไขปัญหาจราจรด้วยระบบขนส่งมวลชน ตามแนวพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร ทั้งนี้ โครงการรถไฟฟ้าโมโนเรลสายดังกล่าว ยังมีจุดประสงค์เพื่อเชื่อมต่อระบบหลักทั้งสองเส้นที่ปลายถนนพญาไททั้งสองด้าน และแก้ไขปัญหารถติดบริเวณถนนพญาไทฝั่งแยกปทุมวัน และแยกสามย่านที่ปัจจุบันรถวิ่งได้ด้วยความเร็วเฉลี่ยเพียง 6-8 กิโลเมตร/ชั่วโมงเท่านั้น

โครงการได้ยกเลิกการดำเนินการไปด้วยเหตุที่ยังมีข้อขัดแย้งหลายประการจากนิสิตและบุคลากรของจุฬาลงกรณ์มหาวิทยาลัย ว่าโครงการรถไฟฟ้าโมโนเรลนี้จะเป็นการบดบังทัศนียภาพโดยรวมของจุฬาลงกรณ์มหาวิทยาลัย อีกทั้งขัดต่อมติคณะรัฐมนตรี ปี พ.ศ. 2538 ที่กำหนดให้ระบบสาธารณูปโภคขั้นพื้นฐาน ระบบขนส่งมวลชนรถไฟฟ้าในเขตกรุงเทพฯ ชั้นใน ต้องมุดลงใต้ดินเนื่องจากบดบังทัศนียภาพ

กรุงเทพมหานครจะจัดหาแหล่งเงินทุนเอง ซึ่งมีสถาบันการเงิน 3 แห่ง พร้อมให้การสนับสนุน ได้แก่ ธนาคารออมสิน ธนาคารกรุงไทย และธนาคารกรุงศรีอยุธยา อีกทั้งจุฬาลงกรณ์มหาวิทยาลัยยังได้มอบพื้นที่ส่วนหนึ่งเพื่อทำการก่อสร้างโรงซ่อมบำรุงรถไฟฟ้า และก่อสร้างศูนย์ราชการเอนกประสงค์ ซึ่งในอนาคตก็จะมีการย้ายสำนักงานเขตปทุมวันมาอยู่ ณ อาคารหลังใหม่นี้

## รายชื่อสถานีอย่างไม่เป็นทางการ

## อ้างอิง

หมวดหมู่:รถไฟฟ้ารางเดี่ยวในประเทศไทย
หมวดหมู่:การขนส่งระบบรางในกรุงเทพมหานคร
หมวดหมู่:การขนส่งในเขตปทุมวัน
หมวดหมู่:โครงการระบบขนส่งมวลชนในประเทศไทยที่ยกเลิกไปแล้ว
เอิร์ธไรซ์

thumb|300px|"เอิร์ธไรซ์" ถ่ายเมื่อ 24 ธันวาคม ค.ศ. 1968
**เอิร์ธไรซ์** () เป็นชื่อของภาพถ่ายโลกที่ถ่ายโดยนักบินอวกาศ วิลเลียม แอนเดอร์ส ระหว่างภารกิจอะพอลโล 8 ใน 100 ภาพถ่ายที่เปลี่ยนโลกของนิตยสารไลฟ์ ช่างถ่ายภาพถิ่นทุรกันดาร กาเลน โรเวลล์ เรียกภาพนี้ว่า "ภาพถ่ายธรรมชาติที่ทรงอิทธิพลที่สุดเท่าที่เคยมีมา"

## รายละเอียด
เอิร์ธไรซ์เป็นชื่อที่ตั้งให้แก่ภาพนาซา เอเอส 8-14-2383 ถ่ายโดยนักบินอวกาศวิลเลียม แอนเดอร์ส ระหว่างภารกิจอะพอลโล 8 เที่ยวบินที่มีมนุษย์โดยสารเที่ยวบินแรกที่ถูกส่งไปโคจรรอบดวงจันทร์

ในตอนแรก ก่อนหน้าที่แอนเดอร์สจะพบฟิลม์สี 70 มม. ที่เหมาะสม ผู้บัญชาการภารกิจ แฟรงก์ บอร์แทน ได้ถ่ายภาพขาวดำของฉากเดียวกัน โดยเส้นแบ่งกลางวันและกลางคืนของโลกสัมผัสเส้นขอบฟ้าพอดี โดยตำแหน่งส่วนใหญ่ของพื้นดินและรูปแบบเมฆในภาพดังกล่าวเหมือนกันกับภาพถ่ายเอิร์ธไรซ์

ภาพถ่ายดังกล่าวถ่ายจากวงโคตรรอบดวงจันทร์เมื่อวันที่ 24 ธันวาคม ค.ศ. 1968 ด้วยกล้องแฮสเซลแบลด นอกจากนี้ ยังมีการบันทึกเสียงของเหตุการณ์ดังกล่าว พร้อมทั้งการถอดเสียง ซึ่งทำให้เหตุการณ์ดังกล่าวสามารถติดตามได้โดยข้อความที่คัดมาอย่างใกล้ชิด:

มินิซีรีส์ทางโทรทัศน์ ฟรอมดิเอิร์ธทูเดอะมูน โดยสร้างจากหนังสือ อะแมนออนเดอะมูน โดย แอนดรูว์ ไชกิน ได้มีความเห็นเกี่ยวกับคำกล่าว "มันไม่ได้อยู่ในกำหนดการ" ของบอร์แมน (ในตอนที่สี่ "1968" ที่เวลา 41' 57") อย่างไรก็ตาม สิ่งบ่งชี้ต่อแอนเดอร์สชัดเจนจากบันทึกเสียง อันที่จริงแล้ว หากบอร์แมนในฐานะผู้บังคับการภารกิจได้กล่าวเช่นนั้น ภาพถ่ายสีก็จะไม่มีโอกาสได้เกิดขึ้นเลย 

มีภาพถ่ายหลายภาพที่ได้ถ่าย ณ จุดนั้น เทปเสียงภารกิจได้ระบุว่ามีการถ่ายภาพหลายครั้งตามคำสั่งของบอร์แทน โดยได้รับความเห็นด้วยอย่างกระตือรือร้นจากทั้งโลเวลล์และแอนเดอร์ส แอนเดอร์สถ่ายภาพสีช็อตแรก จากนั้นเป็นโลเวลล์ผู้ซึ่งบันทึกค่าเป็น 1/250 ของวินาทีที่อัตราส่วนโฟกัส f/11) ตามด้วยแอนเดอร์สซึ่งถ่ายอีกสองภาพในมุมมองแสงที่แตกต่างกัน

ภาพที่ได้รับการถ่ายโดยแฟรงก์ บอร์แมนเกือบจะอยู่ในตำแหน่งเดียวกันกับความสัมพันธ์ต่อแนวขอบฟ้า โดยที่ปกติมักมีคนระบุว่าเป็นภาพถ่ายของแอนเดอร์สเช่นกัน แต่ภาพดังกล่าวอาจเป็นไปได้ที่จะถ่ายจากวงโคจรที่ต่างตำแหน่งกัน เพราะรูปแบบเมฆมีความแตกต่างอย่างมากเมื่อเทียบกับภาพเอิร์ธไรซ์สี

การทำซ้ำภาพของบอร์แมนแบบขาวดำขนาดเกือบเต็มหน้าสามารถพบได้ในหน้า 164 ของอัตชีวประวัติของเขาที่ได้รับการตีพิมพ์ใน ค.ศ. 1988 โดยมีคำบรรยายใต้ภาพว่า: "หนึ่งในภาพที่มีชื่อเสียงที่สุดในประวัติการถ่ายภาพ - ถ่ายหลังจากผมฉวยกล้องไปจากบิล แอนเดอร์ส" บอร์แมนเป็นผู้บัญชาการภารกิจและหมายเหตุ (หน้า 212) ว่านี่เป็นภาพที่ "บริการไปรษณีย์ใช้ในแสตมป์ และมีภาพถ่ายอื่นเพียงส่วนน้อยเท่านั้นที่มีการทำซ้ำมากกว่าภาพนี้" 

ภาพถ่ายในฉบับสแตมป์ได้ทำซ้ำเมฆ สี และรูปแบบของปล่องภูเขาไฟจากภาพของแอนเดอร์ส แอนเดอร์สได้รับการอธิบายโดยบอร์แมน (ในหน้า 193) ว่าสำเร็จ "ปริญญาโทด้านวิศวกรรมนิวเคลียร์" จึงได้รับมอบหมายให้เป็น "สมาชิกลูกเรือทางวิทยาศาสตร์ ... นอกจากนี้ยังมีภารกิจด้านการถ่ายภาพซึ่งจะมีความสำคัญต่อลูกเรืออะพอลโลผู้ซึ่งลงจอดบนดวงจันทร์อย่างแท้จริง"

## อ้างอิง

หมวดหมู่:ภาพถ่าย
หมวดหมู่:โครงการอะพอลโล
หมวดหมู่:ภารกิจอวกาศในปี พ.ศ. 2511
ยาอม

[ยาอมยี่ห้อ[Fisherman's Friend|ฟิเชอร์แมนส์เฟรนด์|right|200px|thumb]]

**ยาอม** () เป็น ลูกกวาดบำบัด (medicated sweet) สำหรับอมไว้ในปากให้ละลายช้า ๆ ในนั้น เพื่อหล่อลื่นและสมานเยื่อหรือเมือกอันระคายเคืองอยู่ในลำคอซึ่งปรกติเป็นเพราะคอหอยอักเสบ (pharyngitis) เนื่องจากหวัดหรือไข้

ยาอมอาจเจือเบ็นโซเคน (benzocaine) ซึ่งเป็นยาระงับความรู้สึก (anesthetic) ประเภทหนึ่ง หรืออาจเจือน้ำมันยูคาลิปตัสก็ได้ ในหลาย ๆ ขนานปรากฏว่ามีการบูร น้ำมันสะระแหน่ หรือสะระแหน่หอมเป็นตัวนำกลิ่น บ้างก็ใส่น้ำผึ้งด้วย ส่วนยาอมที่ไม่ผสมการบูรมักใช้ซิงก์กลูโคเนตไกลซีนไม่ก็เพกทินปรุงเป็นยาบรรเทาระคาย (demulcent) อย่างไรก็ดี ยาอมหลาย ๆ ยี่ห้อในท้องตลาดมักประกอบด้วยเด็กซ์ทรอเมธอร์แฟน

ยาอมนั้นควรบริโภคแต่พอประมาณ เพราะส่วนประกอบบางชนิดหากรับประทานมากจะเป็นอันตรายต่อสุขภาพอนามัย

อนึ่ง ยาอมบางประเภทที่มีสรรพคุณต่อต้านแบคทีเรีย ก็ช่วยให้ลมหายใจสดชื่น และขจัดแบคทีเรียที่ทำให้กลิ่นปากไม่พึงประสงค์ด้วย

## แหล่งข้อมูลอื่น

หมวดหมู่:รูปแบบเภสัชภัณฑ์